ทรงฉายภาพพสกนิกรรอรับเสด็จขณะที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ และพระบรมวงศานุวงศ์ เสด็จพระราชดำเนินถึง พระบาทสมเด็จพระเจ้าอยู่หัวทรงฉายภาพประชาชนที่เฝ้ารับเสด็จ โดยประชาชนที่เฝ้ารับเสด็จต่างพยายามเบียดเสียดเพื่อให้เห็นพระพักตร์ใกล้ๆ พร้อมทั้งเปล่งเสียง"ทรงพระเจริญ" การเสด็จพระราชดำเนินในครั้งนี้ พระบาทสมเด็จพระเจ้าอยู่หัวทรงฉลองพระองค์ด้วยเสื้อลายสีฟ้า และสูทสีเหลืองไข่ไก่ และทรงสะพายกล้อง ทั้งนี้ ก่อนทรงพระดำเนินขึ้นอาคารเฉลิมพระเกียรติได้ทรงฉายภาพประชาชนที่มารับเสด็จอีกครั้งภายหลังพระบาทสมเด็จพระเจ้าอยู่หัวเสด็จขึ้นไปยังชั้น 16 ของอาคารเฉลิมพระเกียรติ ประชาชนที่มารอเฝ้าฯรับเสด็จ ต่างหลั่งไหลไปยังพระราชานุสาวรีย์พระบรมราชชนก ซึ่งบริเวณนั้นจะสามารถมองขึ้นไปยังห้องที่ประทับของพระบาทสมเด็จพระเจ้าอยู่หัวได้อย่างชัดเจน จึงพร้อมกันแหงนหน้าขึ้นไปมองบริเวณชั้น 16 ห้องที่ 2 นับจากซ้าย และเป็นจังหวะพอดีที่สมเด็จพระเทพรัตนราชสุดาฯสยามบรมราชกุมารีทรงเปิดม่านพระบัญชร และยกกล้องถ่ายภาพส่วนพระองค์ทรงฉายภาพประชาชนที่เฝ้าอยู่ด้านล่างพอดี
พระบาทสมเด็จพระเจ้าอยู่หัวเสด็จขึ้นไปยังชั้นใดของอาคารเฉลิมพระเกียรติ 
16